text: (rheum turkestanіcum) тарандар тұқымдасы, рауғаш туысына жататын көп жылдық өсімдік. қазақстанның құмды жерлерінде, арал өңірі мен қызылқұмда кездеседі. биіктігі 30 70 см. тамыры ұзын, қара қоңыр қынапты, сабағы тік өседі. сабақ түбіндегі жапырағы жатаған, өркен бойындағы жапырақтары ірі, ұзындығы 35 см, ені 50 см-дей, пішіні дөңгелек, үш жүйкелі. гүлі ақ түсті, оның ұзындығы мм-дей. гүлшоғыры шашақ болып төгіліп тұратын сыпыртқы. сәуір мамыр айында жемісі піседі. жемісі үш қырлы, қара қоңыр түсті, пішіні жүрек тәрізді. түйежапырақтың тамырында іш жүргізетін хризофен қышқылы, флавоноидтар, илік заттар бар. дәрі жасау үшін рауғаштың сабағымен тамырын көктемде қазып алып пайдаланады. асқазан, туберкулез, т.б. ауруларды емдеуде қолданылады. жемісінен витамині, дәнінен көмір сулар алынады. жапырағын түйе, қой жақсы жейді. республиканың құмды, құмды-далалық жазық жерлерінде өсетін рауғаштың түрі татар рауғашын (r. tatarіcum) жергілікті тұрғындар түйежапырақ деп атайды. оның да тамыры мен тамыр қабығында илік заттар болады.